— Гэта прыемная навіна, бо гісторыя Бабруйскай крэпасці выходзіць за межы гарадской гісторыі. Яна звязана і з вайной 1812 года, і з паўстаннем дзекабрыстаў, якія ў гэтых сценах спачатку абмяркоўвалі планы паўстання, а потым адбывалі пакаранне, і абедзвюма сусветнымі войнамі... Горад выдаткаваў сродкі, каб “дастаць” крэпасць з руін, ачысціць ад смецця. Мы заказалі праект яе рэканструкцыі, работа над ім ідзе. Не так даўно прыйшла добрая навіна: дзяржаўная праграма “Культура Беларусі” на 2011—2015 гады прадугледжвае фінансаванне стварэння гісторыка-культурнага музейнага комплексу “Бабруйская крэпасць”.